
BUREAU VERITAS




ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg

ДО

ОБЩИНСКИ СЪВЕТ

ГР. БУРГАС
ДОКЛАДНА ЗАПИСКА

ОТ ДИМИТЪР НИКОЛОВ – КМЕТ НА ОБЩИНА БУРГАС
Относно: Избор на управител на „ЦЕНТЪР ЗА ПСИХИЧНО ЗДРАВЕ „ПРОФ. Д-Р ИВАН ТЕМКОВ“-БУРГАС“ ЕООД.

УВАЖАЕМИ ОБЩИНСКИ СЪВЕТНИЦИ,

На основание чл.31, ал.5 от Правилника за организацията и дейността на общинския съвет и взаимодействието му с общинска администрация на Община Бургас и предвид разпоредбата на чл.11, ал.2 от Наредба № 9/26.06.2000 г. за условията и реда за провеждане на конкурси за възлагане управлението на лечебни заведения по Закона за лечебните заведения, според която при провеждане на конкурс за възлагане на управлението на общински лечебни заведения, предложеното от комисията класиране се утвърждава на първото, след провеждането на конкурса, заседание на съответния общински съвет, но не по-късно от двумесечен срок от получаване решението на комисията, моля да приемете за разглеждане, като спешна настоящата докладна записка.
На основание решение по т. 63 от дневния ред на проведеното на 25.11.2014 г. заседание на Общински съвет – Бургас /Протокол № 43/ и в изпълнение изискванията на Наредба № 9/26.06.2000 г. за условията и реда за провеждане на конкурси за възлагане управлението на лечебни заведения по Закона за лечебните заведения /Наредбата/, е проведена процедура за избор на Управител на „Център за психично здраве „Проф. д-р Иван Темков“-Бургас“ ЕООД.
Със Заповед № 132/22.01.2015 г. на Кмета на Община Бургас е назначена комисия в състав:
Председател: д-р Антонио Христов Душепеев-общински съветник, магистър по медицина;

Заместник-председател: д-р Лорис Мануелян-зам.-кмет „Здравеопазване, социални дейности и спорт“ при Община Бургас;

Секретар: Златина Георгиева-директор на дирекция „Правно-нормативно обслужване“ в Община Бургас;

Членове:

1.д-р Вергиния Цанова-Заместник-директор на РЗИ-Бургас;

2.Стоян Евтимов Димитров-общински съветник, правоспособен юрист;

3.Чанко Миндов Мирчев-общински съветник;

4.Георги Стоилов Чавдаров-общински съветник.

Резервен член:

1.Д-р Живка Костадинова-Главен секретар на РЗИ-Бургас.

Въз основа на публикувано обявление за провеждане на конкурса и в срока за подаване на документи е постъпило заявление за участие от д-р Надя Кирова Желязкова.
На 10.02.2015 г. /вторник/, от 11:00 часа, в стая № 307 в сградата на Община Бургас,  ул. „Александровска“ № 26, се състоя заседание на комисията за провеждане на конкурс за избор на управител на „Център за психично здраве „Проф. д-р Иван Темков“-Бургас“ ЕООД.

В присъствието на допуснатия кандидат д-р Надя Кирова Желязкова, комисията отвори плика с разработката, като след запознаване с нейното съдържание и оценка по посочените в  чл.8, ал.3 от Наредбата критерии, кандидатът получи оценка Отличен /5,75/, поради което, на основание чл.8, ал.2 от Наредбата, кандидатът за управител на „Център за психично здраве „Проф. д-р Иван Темков“- Бургас“ ЕООД д-р Надя Кирова Желязкова, е допусната до събеседване по реда на чл.8, ал.4 от Наредбата. 
Вследствие на събеседването и оценяване на кандидата по критериите, определени в чл.8, ал.4 от Наредбата, Комисията постави на кандидата оценка Отличен  /5,85/.
Формираната средноаритметична оценка от разработката и от проведеното събеседване на кандидата за управител на „Център за психично здраве „Проф. д-р Иван Темков“-Бургас“ ЕООД д-р Надя Кирова Желязкова е Отличен  /5,80/.

Вследствие проведения конкурс, на основание чл.10, ал.1 от Наредбата,  комисията определи д-р Надя Кирова Желязкова за спечелила конкурса за управител на „Център за психично здраве „Проф. д-р Иван Темков“-Бургас“ ЕООД и предложи на Общински съвет Бургас, упражняващ правата на едноличния собственик на капитала, да одобри решението за определяне на д-р Надя Кирова Желязкова за спечелила конкурса за управител на „Център за психично здраве „Проф. д-р Иван Темков“-Бургас“ ЕООД. Решенията на комисията са обективирани в Протокол №1/30.01.2015 г. и Протокол №2/10.02.2015 г.
Предвид изложеното и на основание чл.137, ал.1, т.5 от Търговския закон, чл.12, ал.1, т.5 от Наредбата за реда, по който Община Бургас участва в учредяването и упражванява правото си на собственост в търговските дружества и чл.11, ал.2 от Наредба № 9/26.06.2000 г. за условията и реда за провеждане на конкурси за възлагане управлението на лечебни заведения по Закона за лечебните заведения, предлагам Общински съвет – Бургас, да вземе следните
Р Е Ш Е Н И Я:

 І. ОДОБРЯВА решението на комисията, назначена със Заповед № 132/22.01.2015 г. на Кмета на Община Бургас, с което д-р Надя Кирова Желязкова, е определена за управител на „Център за психично здраве „Проф. д-р Иван Темков“- Бургас“ ЕООД.
ІІ. ОПРЕДЕЛЯ възнаграждение на управителя, както следва: месечно възнаграждение в трикратния размер на средна месечна брутна работна заплата в дружеството. 

ІІІ. ВЪЗЛАГА на Кмета на Община Бургас да сключи с избрания управител договор за възлагане управлението на „Център за психично здраве „Проф. д-р Иван Темков“-Бургас“ ЕООД, съгласно приложения проект на договор.
Приложение:  Протокол №1 от 30.01.2015 г. и Протокол №2 от 10.02.2015 г. на комисията за избор на  управител и Договор за възлагане управлението на „Център за психично здраве „Проф. д-р Иван Темков“-Бургас“ ЕООД.
ДИМИТЪР НИКОЛОВ

Кмет на Община Бургас 
Съгласувал:

Златина Георгиева

Директор на дирекция „правно-нормативно обслужване“ при Община Бургас

Изготвил:

Мария Даскалова

Главен Специалист в дирекция „Социални дейности, здравеопазване и спорт“ при Община Бургас
